**OŠ SUNJA**

**ŠK. GOD.: 2018./2019.**

**PREDMET: Engleski jezik**

**RAZRED: 1. – 4.**

**NASTAVNICI: Meskal Basta i Hrvoje Augustin**

***ELEMENTI OCJENJIVANJA U ENGLESKOM JEZIKU***

***ZA OSNOVNU ŠKOLU***

***CILJEVI:***

Cilj nastave stranih jezika je usmena i pisana komunikacijska kompetencija na stranom jeziku proširena s kulturološko – odgojnim elementima. U ranom učenju engleskog jezika težište je na govornoj komunikaciji posredstvom pokreta, likovnog izraza, igre i pjesme. U ranim godinama učenja stranog jezika treba motivirati učenike, poticati njihovu ljubav prema jeziku te im podizati samopouzdanje. U višim razredima nastava se postupno usmjerava na kognitivno učenje i nastoji se ujednačeno razvijati govorna i pisana komunikacija.

Načini, postupci i elementi vrednovanja postignute razine kompetencija proizlaze iz nacionalnoga i predmetnoga kurikuluma, nastavnog plana i programa, strukovnoga kurikuluma, školskoga kurikuluma te Pravilnika o načinima, postupcima i elementima vrednovanja učenika i pravila ponašanja učenika koje donosi škola.

U osnovnoj školi postoje **razredna** i **predmetna nastava**.

U okviru predmeta Engleski jezik vrednuju se sljedeći elementi:

1. **Za razrednu nastavu**: ***Razumijevanje*** koje uključuje slušanje i čitanje

 ***Izražavanje*** koje uključuje usmeno i pisano izražavanje

1. ***Za predmetnu nastavu: Razumijevanje***

 ***Govorne sposobnosti***

 ***Sposobnosti pisanog izražavanja***

 ***Jezične zakonitosti – gramatika***

***PRVI RAZRED***

U **prvom polugodištu** prvog razreda osnovne škole učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano, nego ga odgojno – obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.

**Drugo polugodište**

|  |  |
| --- | --- |
| Slušanje | Pjesmice, recitacije, jezične igre, TPR (pokazati razumijevanje uputa za rad, osnovnih riječi i izraza). Povezivati vizualni i slušni sadržaj. |
| Čitanje | **Ne ocjenjuje se.** Ocjenjuje se samo govorna aktivnost na planu reprodukcije. |
| Usmeno | Pomoću slikovnih kartica pitati riječi iz lekcija. Učenici usmeno reagiraju na verbalne i neverbalne poticaje kratkim izričajima. |
| Pisano  | 2 – 3 testa u svakom polugodištu (zadaci: draw, circle, sort out, connect, odd man out), kratke provjere znanja i jumbled dictation koje se pišu u rubriku bilježaka, ali ulaze u obzir kada se zaključuje ocjena. |
| Domaće zadaće | Učitelj evidentira redovitost pisanja domaćih uradaka, pregledavanje učeničkih bilježnica ili radnih bilježnica. |

Elementom **razumijevanja** koji se odnosi na ***slušanje*** provjerava se i ocjenjuje u skladu s učenikovom verbalnom i neverbalnom reakcijom na postavljeno pitanje ili izrečenu uputu po kojoj se može zaključiti u kojoj mjeri učenik razumije određenu jezičnu strukturu. To je provjera slušnog razumijevanja izoliranih riječi i kraćih iskaza i razumijevanja pisanih riječi na osnovi povezivanja jezičnog izraza s likovnim (slikovnim) izrazom i pokretom.

**Mjerila za element razumijevanja**: ***odličan*** – učenik reagira na 90 – 100 % jezičnih sadržaja

 ***vrlo dobar*** – učenik reagira na 80 – 90 %

 ***dobar*** – učenik reagira na 60 – 70 %

 ***dovoljan*** – učenik reagira na 50 %

|  |
| --- |
| ***RAZUMIJEVANJE SLUŠANJEM*** |
| **Odličan** | **Vrlo dobar** | **Dobar** | **Dovoljan** |
| Brzo i samostalno razumije riječi i kratke izraze slušanjem zvučnog zapisa ili učitelja, što se očituje u brzom odgovoru na naredbu u obliku gestikulacije ili mimike (stand up, sit down, clap). Bez pomoći učitelja na zvučni podražaj pokazuje tražene dijelove tijela ili pokazuje točan slikovni prikaz.  | Razumije riječi i kratke izraze ili naredbe, u odgovoru je nesiguran što zahtjeva manji poticaj od strane učitelja. | Nakon nekoliko ponavljanja učenik uspjeva razumijeti riječi, kratke fraze ili naredbe. Trud je prisutan, ali uz pomoć učitelja.  | Djelomično razumije riječi, kratke izraze ili naredbe. Potrebna je velika pomoć učitelja i višestruko ponavljanje da bi učenik reagirao na naredbu, pokazao točnu sliku ili gestikulaciju.  |

Element razumijevanja koji se odnosi na ***čitanje*** ne ocjenjuje se, budući učenici još ne poznaju sva slova ni na materinskom jeziku. Ocjenjuje se govorna aktivnost na planu reprodukcije.

|  |
| --- |
| ***RAZUMIJEVANJE ČITANJEM*** |
| **Odličan** | **Vrlo dobar** | **Dobar** | **Dovoljan** |
| Učenik prepoznaje riječi ili kratke izraze u naslovima, imenima ili karticama i samostalno ih i uspješno povezuje sa sličicom ili vizualnim pomagalom ili pak mimikom, gestikulacijom pokazuje da je razumio pročitano.  | Učenik uz manju pomoć učitelja uspješno povezuje pisanu riječ s odgovarajućom slikom ili vizualnim pomagalom. Učenik uz manju nesigurnost mimikom ili gestikulacijom pokazuje da je razumio pisanu riječ. | Učenik djelomično prepoznaje riječi ili kraće izraze. Uz pomoć učitelja uspijeva povezati pisanu riječ sa slikom ili vizualnim pomagalom.  | Učenik ne prepoznaje zapise. Tek uz vodstvo i pomoć od strane učitelja uspijeva spojiti slikovni i pisani oblik riječi. |

Elementom **izražavanje** koji se odnosi na ***usmeno*** izražavanje provjerava se i ocjenjuje isključivo usmenom provjerom razine govorne produkcije i interakcije. Svaka aktivnost na satu u kojoj učenici iskazuju jezičnu aktivnost bilo na receptivnoj, reproduktivnoj ili produktivnoj razini pruža mogućnost ustanovljavanja napretka i vrednovanja. Važno je da se postupci kojima se provjerava znanje ne razlikuju od uobičajenih aktivnosti na satu.

**Mjerila za element usmeno izražavanje:**

***odličan*** – učenik verbalno reagira na 90 – 100 % leksičkih jedinica (u obliku slikovne kartice)

***vrlo dobar*** – učenik verbalno reagira na 80 – 90 %

***dobar*** – učenik verbalno reagira na 60 – 70 %

***dovoljan*** – učenik verbalno reagira na 50 %

|  |
| --- |
| ***USMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** |
| Učenik ima pravilan izgovor i intonaciju. Aktivan je i samopouzdano i točno odgovara na svako pitanje ili zahtjev od strane učitelja.  | Učenik se izražava pravilno uz manju nesigurnost. Potreban je manji poticaj od strane učitelja. | Učenik ima poteškoća u izgovoru i intonaciji, a jezične strukture je usvojio djelomično. Uz pomoć učitelja njegov odgovor je razumljiv. | Učenik pravi velike greške u izgovoru i uz stalnu pomoć i ispravke od strane učitelja uspijeva se izraziti usmeno. |

Elementom izražavanje koji se odnosi na ***pismeno*** izražavanje provjerava se i ocjenjuje pomoću obaveznih i opcionalnih postupaka: pisanje testova, upisivanje slova koja nedostaju u zadanoj riječi, kratke provjere znanja, jumbled dictation. Pisanje testova je obavezno, a ostali postupci su opcionalni.

**Bodovna skala za testove**: ***odličan*** – 91 – 100 %

***vrlo dobar*** – 78 – 90 %

 ***dobar*** – 64 – 77 %

 ***dovoljan*** – 50 – 63 %

 ***nedovoljan*** – manje od 50 %

|  |
| --- |
| ***PISMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** |
| Uredno i bez većih grešaka samostalno prepisuje naučene riječi u zadane zadatke. Samostalno upisuje slova koja nedostaju naučenim riječima. | Učenik je pomalo nesiguran, uz manje greške piše riječi, rješava dopunjaljke i odgovara na kratka, jednostavna pitanja. Uz manji poticaj uočava i ispravlja vlastite greške u pisanju. | Učenik riječi i rečenice s ploče prepisuje često griješeći. Greške uočava i ispravlja uz učiteljevu pomoć. U samostalnom radu mu je potrebno detaljnije pojašnjenje i pojednostavljena uputa za rad. | Čini puno pogrešaka u pisanju što bitno utječe i na razumijevanje poruke. U samostalnom radu se ne snalazi, dane upute teško slijedi. Potrebna mu je pomoć pri spajanju slikovnog i pisanog oblika riječi. |

**Napomena:** U prvom polugodištu u bilježnice, radne bilježnice i radne listiće upisivati znakove: smiley, saddie, plus, minus, kvačice, davati pečate s well done, bravo i sl. Znakovi

su priprema za ocjenjivanje, a na kraju polugodišta se mogu dati pohvalnice najboljima. U slučaju učestalog izostanaka domaćih zadaća, učitelj će se pisanim putem obratiti roditelju/skrbniku i po potrebi dogovoriti informativni razgovor s razrednicom.)

***DRUGI, TREĆI I ČETVRTI RAZRED***

|  |  |
| --- | --- |
| Slušanje | Pjesmice, recitacije, jezične igre (2./3. r), razumijevanje tekstova slušanjem, T/F zadaci (3./4.), pitanja i odgovori (4). |
| Čitanje | Provjera čitanja + provjera razumijevanja pročitanog teksta (zadaci T/F, Q and A te u 4. razr. redoslijed događaja u priči). |
| Usmeno | Pomoću slikovnih kartica pitati riječi iz lekcija. Kratko odgovarati na govorne poticaje učitelja – natural responses (2./3.).Odgovarati na pitanja o lekcijama i osobna pitanja (3./4.).Koristiti riječi i jezične strukture u prikladnom kontekstu .Kratke dramatizacije po zadanom dijalogu (svakodnevni jezik). |
| Pisano  | 4 – 5 ispita znanja u godini, kratke provjere znanja, različite vrste diktata (koje se pišu u rubriku bilježaka, ali ulaze u obzir kada se zaključuje ocjena). Diktati se boduju. U testovima su zadaci dopunjavanja, povezivanja riječi/rečenica koje se slažu, svrstavanje, draw, circle, sort out, connect, odd man out. |

**Svi elementi, kriteriji i bodovna skala su isti kao i u prvom razredu.**

**Razlike su**: da je slušno razumijevanje prošireno na kraće iskaze i tekstove, da se pisanje i čitanje provjerava kao sposobnost pisanja i čitanja rečeničnih i kraćih tekstova, da se mogu zadati zadaci za nadopunjavanje poznatog teksta riječima koje nedostaju ili zadaci tipa odgovori, izbaci, zaokruži i poredaj. Također se mogu koristiti različite vrste diktata. Govorna aktivnost se provjerava reprodukcijom pjesmica, kraćim dramatizacijama, dijalozima, verbalnom reakcijom na verbalni ili neverbalni poticaj.

***DRUGI RAZRED***

|  |
| --- |
| ***RAZUMIJEVANJE SLUŠANJEM*** |
| **Odličan** | **Vrlo dobar** | **Dobar** | **Dovoljan** |
| Samostalno i brzo razumije riječi i kratke izraze te na dane naredbe brzo i sigurno reagira (npr. touch your knees, point to the board, put your eraser in Ivan's pencil case).  | Razumije riječi i kratke upute slušanjem zvučnog zapisa ili učitelja uz malu pomoć ili poticaj. | Nakon nekoliko ponavljanja i uz dodatnu uputu učitelja uspijeva slijediti dane upute. | Potrebna je velika pomoć učitelja u primjeni poznatog, obrađenog vokabulara. U samostalnom radu se ne snalazi.  |

|  |
| --- |
| ***RAZUMIJEVANJE ČITANJEM*** |
| **Odličan** | **Vrlo dobar** | **Dobar** | **Dovoljan** |
| Izražajno čita dani tekst pravilno izgovarajući riječi i rečenice. Pri tome lijepo oblikuje izgovorne cjeline. U potpunosti razumije pročitano. | Zadani tekst čita primjerenom brzinom uz manje greške u izgovoru obrađenog vokabulara. U prijevodu pomalo nesiguran, čini manje greške.  | Sporije čita zadani tekst, pri tome griješi u izgovoru i intonaciji. U prijevodu mu je potrebna pomoć i poticaj.  | U čitanju je potrebna velika pomoć učitelja. Čita sporo, riječi izgovara nepravilno, ne oblikuje izgovorne cjeline. Slabo razumije pročitano. Potreban mu je stalan poticaj i vodstvo u radu. |

|  |
| --- |
| ***USMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** |
| Učenik aktivno sudjeluje u konverzaciji. Odgovori su potpuno smisleni (npr. Who has got a camera? Mick has got a camera. Who is in the basket? Kiki is in the basket. Who si tired?) | Učenik je pomalo nesiguran u izražavanju. Potreban mu je mali poticaj u izražavanju vlastitih misli. | Učenik češće griješi pri odgovaranju na postavljena pitanja, u izgovoru ima poteškoće. | Učeniku je potrebno stalno vodstvo i pomoć. Na pitanja odgovara kratko, bez rečenične strukture. Čini velike greške u izgovoru. |

|  |
| --- |
| ***PISMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** |
| Uredno i bez većih grešaka samostalno prepisuje naučene riječi u zadane zadatke. Samostalno upisuje slova koja nedostaju naučenim riječima.  | Učenik je pomalo nesiguran, uz manje greške piše riječi, rješava dopunjaljke i odgovara na kratka, jednostavna pitanja. Uz manji poticaj uočava i ispravlja vlastite greške u pisanju. | Učenik riječi i rečenice s ploče prepisuje često griješeći. Greške uočava i ispravlja uz učiteljevu pomoć. U samostalnom radu mu je potrebno detaljnije pojašnjenje i pojednostavljena uputa za rad. | Čini puno pogrešaka u pisanju što bitno utječe i na razumijevanje poruke. U samostalnom radu se ne snalazi, dane upute teško slijedi. Potrebna mu je pomoć pri spajanju slikovnog i pisanog oblika riječi. |

***TREĆI RAZRED***

|  |
| --- |
| ***RAZUMIJEVANJE SLUŠANJEM*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik u potpunosti razumije dane upute i postavljeno pitanje. Obrađeni vokabular izvrsno poznaje te ga primjenjuje u novim situacijama. Samostalno, sigurno i brzo izvršava dane „zapovijedi“ bez pomoći. | Razumije postavljeno pitanje, ali manje griješi u izvršavanju zadataka. Obrađeni vokabular je spreman upotrijebiti u novim situacijama, ali uz pomoć i pojašnjenje. Trudi se naučiti sadržaje koje ne poznaje.  | Govor treba usporiti, a pitanja pojednostaviti kako bi učenik razumio uputu ili zadatak za rad. Obrađeni vokabular koristi samo u poznatom kontekstu. | Teže razumije riječi i upute čak i ako su krajnje pojednostavljene. Uz veliku pomoć učitelja uspijeva izvršiti jednostavne zadatke. Učenik je obično slabijih sposobnosti, ali često izostaje i kontinuirani rad. | Nije u stanju razumijeti postavljeno pitanje ni uz pojašnjenja. Ne pokazuje interes niti ulaže truda kako bi ovladao potrebnim sadržajima.  |

|  |
| --- |
| ***RAZUMIJEVANJE ČITANJEM*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik temeljito pristupa izvršenju svojih obaveza. Logičnim zaključivanjem samostalno dolazi do značenja novih riječi. Raduju ga nove spoznaje, motiviran je i uporan u otkrivanju novih spoznaja.  | U samostalnom radu mu je potrebna pomoć. Iako ulaže trud, griješi zbog nesigurnosti ili brzopletosti.  | Učenik razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice. | Tekstove teško razumije zbog velikog broja netočno pročitanih riječi. Vrlo često pri čitanju brzopleto zaključuje o kojoj se riječi radi na temelju prvih slova u riječi. U radu nije dosljedan, sklon odustajanju. Treba ga stalno poticati i pomagati mu.  | Ne razumije pisane sadržaje jer ne zna pročitati zadane riječi. Ne radi redovito, odbija suradnju. |

|  |
| --- |
| ***USMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik je u potpunosti usvojio obrađeni vokabular te ga samostalno i točno primjenjuje u zadanim situacijama. Na postavljena pitanja odgovara potpunim i smislenim rečenicama. Odgovara tečno, samostalno sastavljajući rečenice. Govori izražajno, lijepo oblikuje izgovorne cjeline, intonacija je pravilna. | Obrađeni vokabular usvaja vrlo uspješno, ali s manjim greškama sastavlja rečenice bazirane na obrađenom vokabularu. Odgovori su potpuni, ali su uočljive manje greške. Nesiguran u izgovoru i intonaciji.  | Djelomično usvojio obrađeni vokabular i uz pomoć učitelja ga koristi u oblikovanju rečenica. Odgovori su kratki, griješi u izgovoru i intonaciji.  | Vokabular siromašan, nije u mogućnosti samostalno sastavljati rečenice. U razumijevanju pitanja ima poteškoća. Na pitanje odgovara isključivo uz pomoć učitelja.  | Nije usvojio obrađeni vokabular. Ne pokazuje poznavanje elementarnih sadržaja ni uz pomoć učitelja. |

|  |
| --- |
| ***PISMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Uredno i bez grešaka prepisuje zadane riječi i rečenice. Samostalno dopunjava kraće tekstove i točno odgovara na postavljeno pitanje.  | S manjim greškama prepisuje riječi i rečenice, dopunjava kraće tekstove i piše odgovore na postavljena pitanja. Uz manju pomoć učitelja uočava i ispravlja pogreške u pisanju.  | Zadni tekst prepisuje s pogreškama. Potrebna mu je dodatna uputa i pomoć učitelja pri dopunjavanju kraćih tekstova i odgovora na pitanja.  | S puno grešaka prepisuje riječi i rečenice, dopunjava kraće tekstove. Nije u mogućnosti odgovoriti na postavljeno pitanje bez vodstva i pomoći učitelja.  | U prepisivanju riječi i rečenica čini velike greške. U konačnici je poruka nerazumljiva. Ni uz vodstvo i pomoći učitelja nije u mogućnosti odgovoriti na postavljeno pitanje. |

***ČETVRTI RAZRED***

|  |
| --- |
| ***RAZUMIJEVANJE SLUŠANJEM*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik u potpunosti razumije dane upute i postavljeno pitanje. Obrađeni vokabular izvrsno poznaje te ga primjenjuje u novim situacijama. Samostalno, sigurno i brzo izvršava dane „zapovijedi“ bez pomoći.  | Razumije postavljeno pitanje, ali manje griješi u izvršavanju zadataka. Obrađeni vokabular je spreman upotrijebiti u novim situacijama, ali uz pomoć i pojašnjenje. Trudi se naučiti sadržaje koje ne poznaje. | Govor treba usporiti, a pitanja pojednostaviti kako bi učenik razumio uputu ili zadatak za rad. Obrađeni vokabular koristi samo u poznatom kontekstu. | Teže razumije riječi i upute čak i ako su krajnje pojednostavljene. Uz veliku pomoć učitelja uspijeva izvršiti jednostavne zadatke. Učenik je obično slabijih sposobnosti, ali često izostaje i kontinuirani rad. | Nije u stanju razumijeti postavljeno pitanje ni uz pojašnjenja. Ne pokazuje interes niti ulaže truda kako bi ovladao potrebnim sadržajima.  |

|  |
| --- |
| ***RAZUMIJEVANJE ČITANJEM*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik temeljito pristupa izvršenju svojih obaveza. Logičnim zaključivanjem samostalno dolazi do značenja novih riječi. Raduju ga nove spoznaje, motiviran je i uporan u otkrivanju novih spoznaja.  | U samostalnom radu mu je potrebna pomoć. Iako ulaže trud, griješi zbog nesigurnosti ili brzopletosti. | Učenik razumije kratke i vrlo jednostavne tekstove poznate tematike. Prepoznaje poznata imena, riječi i jednostavne rečenice.  | Tekstove teško razumije zbog velikog broja netočno pročitanih riječi. Vrlo često pri čitanju brzopleto zaključuje o kojoj se riječi radi na temelju prvih slova u riječi. U radu nije dosljedan, sklon odustajanju. Treba ga stalno poticati i pomagati mu. | Ne razumije pisane sadržaje jer ne zna pročitati zadane riječi. Ne radi redovito, odbija suradnju. |

|  |
| --- |
| ***USMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Učenik je u potpunosti usvojio obrađeni vokabular te ga samostalno i točno primjenjuje u zadanim situacijama. Na postavljena pitanja odgovara potpunim i smislenim rečenicama. Odgovara tečno, samostalno sastavljajući rečenice. Govori izražajno, lijepo oblikuje izgovorne cjeline, intonacija pravilna.  | Obrađeni vokabular usvaja vrlo uspješno, ali s manjim greškama sastavlja rečenice bazirane na obrađenom vokabularu. Odgovori su potpuni, ali su uočljive manje greške. Nesiguran u izgovoru i intonaciji. | Djelomično usvojio obrađeni vokabular i uz pomoć učitelja ga koristi u oblikovanju rečenica. Odgovori su kratki, griješi u izgovoru i intonaciji.  | Vokabular siromašan, nije u mogućnosti samostalno sastavljati rečenice. U razumijevanju pitanja ima poteškoća. Na pitanje odgovara isključivo uz pomoć učitelja.  | Nije usvoio obrađeni vokabular. Ne pokazuje poznavanje elementarnih sadržaja ni uz pomoć učitelja.  |

|  |
| --- |
| ***PISMENO IZRAŽAVANJE I STVARANJE*** |
| **Odličan** | **Vrlo dobar** | **Dobar** | **Dovoljan** | **Nedovoljan** |
| Uredno i bez grešaka prepisuje zadane riječi i rečenice. Samostalno dopunjava kraće tekstove i točno odgovara na postavljeno pitanje. | S manjim greškama prepisuje riječi i rečenice, dopunjava kraće tekstove i piše odgovore na postavljena pitanja. Uz manju pomoć učitelja uočava i ispravlja pogreške u pisanju.  | Zadni tekst prepisuje s pogreškama. Potrebna mu je dodatna uputa i pomoć učitelja pri dopunjavanju kraćih tekstova i odgovora na pitanja.  | S puno grešaka prepisuje riječi i rečenice, dopunjava kraće tekstove. Nije u mogućnosti odgovoriti na postavljeno pitanje bez vodstva i pomoći učitelja. | U prepisivanju riječi i rečenica čini velike greške. U konačnici je poruka nerazumljiva. |

***Vrednovanje učenika s teškoćama***

Kod učenika s teškoćama treba vrednovati njegov odnos prema radu i postavljenim zadacima te odgojnim vrijednostima u skladu s njegovim mogućnostima.

Načine, postupke i elemente vrednovanja treba primjeriti teškoći i osobnosti svakog učenika u suradnji sa stručnom službom škole.

Vrednovanje treba usmjeriti na poticanje učenika na aktivno sudjelovanje u nastavi i izvannastavnim aktivnostima, razvijati njegovo samopouzdanje i osjećaj napredovanja, ali i upoznati ravnatelja i stručnu službu s problemima koji se pojavljuju tijekom školske godine, ukoliko je to slučaj.

Pri evaluaciji učenika s posebnim potrebama nužno je primijeniti individualni pristup. Ako učenik ima izražene teškoće u glasno–govornoj komunikaciji, može mu se omogućiti provjeravanje u pisanome obliku u dogovoru sa stručnom službom škole. Ako učenik ima izražene teškoće u pisanoj komunikaciji, učeniku se treba omogućiti provjeravanje u usmenome obliku.

***Rubrika bilježaka***

U imenicima postoji rubrika s lijeve strane koja sadrži informacije o razvoju interesa, sposobnostima, samostalnosti i odnosu prema radu te ostala zapažanja. Učitelj može unositi datume pisane provjere, posljednju cjelinu koja se usmeno provjeravala, broj ostvarenih bodova na pisanoj provjeri, teme i rezultate raznih radova učenika, redovitost izvršavanja zadataka kao i ponašanje učenika na satu.

***Opisno praćenje***

- 1 put u godini

- bodovi pismenih provjera T 1 – 10. mj./11. mj., T 2 – 12. mj., T 3 – 2. mj./3. mj., T4 – 5. mj./6. mj.

- bodovi i ocjene slušnih testova

- datumi i sadržaji usmenih provjera

- bodovi i ocjene iz diktata i kratkih provjera znanja

***Zaključna ocjena***

Zaključna ocjena proizlazi iz svih prethodno navedenih elemenata i ukupne aktivnosti učenika kroz oba polugodišta i ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. Također se uzimaju u obzir i pisane bilješke, npr. opisne ocjene i slično. Sve ocjene u bilješkama zbrajaju se s ostalim ocjenama i ravnopravno utječu na zaključnu ocjenu prvog i drugog polugodišta.

**Zaključne ocjene u ranim godinama učenja stranog jezika trebaju biti motivirajuće kako bi poticale učenika na ljubav prema jeziku i podizali mu samopouzdanje.**

**Ljestvica vrednovanja** gramatičkih testova i diktata, u potpunosti je prihvaćena od strane *Aktiva engleskog jezika OŠ Sunja*, dok kod usmenih ispitivanja/odgovora nastavnici zadržavaju pravo vlastitog pristupa i vrednovanja, ali uvijek u skladu s obrađenim sadržajima. Pri izradi ljestvice za vrednovanje gramatičkih testova poštovala se preporuka Ministarstva, odnosno Agencije dok su kriteriji za manje egzaktna područja vrednovanja dogovoreni na razini Aktiva. Pri izradi ovog nacrta vrednovanja Aktiv OŠ Sunja je poštovao članke Pravilnika o načinu praćenja i ocjenjivanja učenika.

O svemu navedenome učenici će biti obaviješteni, kao i ravnatelj i stručna služba.